钦定古今图书集成/明伦汇编/闺媛典/第321卷 > 皇清五十四 > 郑元霖继妻王氏
## 钦定古今图书集成/明伦汇编/闺媛典/第321卷 > 皇清五十四 > 郑元霖继妻王氏

按《西安县志》：“王氏，孝廉郑元霖继妻。霖再上公车，赍志以殁。氏年二十五，遗二孤，皆前室产，氏抚如己出。家夙贫，茹荼纺绩，以教其子。苦节六十年，足迹不出闺阃。长子燕翼，有声庠序，由明经司铎吴兴。请养归，得视含殓。卒年八十六。”